
Ιωάννινα, 12  Ιανουαρίου 2022

ΑΝΑΚΟΙΝΩΣΗ

Η Σύνοδος των Πρυτάνεων θεωρεί ότι καθήκον των Πρυτανικών Αρχών είναι κατά προτεραιότητα η μέριμνα για την εύρυθμη λειτουργία των Πανεπιστημίων, συμπεριλαμβανομένης της ασφάλειας και προστασίας εργαζομένων και εγκαταστάσεων. Στο πλαίσιο της άσκησης των καθηκόντων τους, η βία, οι απειλές και οι προσωπικές προσβολές δεν έχουν θέση στο σύγχρονο δημόσιο Πανεπιστήμιο. Η Σύνοδος, σε σχέση με τις επιθέσεις κατά του Πρύτανη του ΑΠΘ, κ. Ν. Παπαϊωάννου, καταδικάζει ενέργειες και δημοσιεύματα που στοχοποιούν Πρυτάνεις και σκόπιμα υποσκάπτουν το κύρος του θεσμού.

